Minnesota

Minnesota er en delstat i Midtvesten i USA. Den grenser til Wisconsin i øst, Iowa i sør, Sør-Dakota og Nord-Dakota i vest og mot Canadas provinser Ontario og Manitoba i nord. Minnesota har over 5,7 millioner innbyggere (2020). Over halvparten bor i «tvillingbyene» Minneapolis og Saint Paul.

Minnesota ligger ved Øvresjøen (Lake Superior) og er ellers kjent for sine tusener av mindre innsjøer. Mississippivassdraget har sin kilde i Itascasjøen nordvest i Minnesota. I det skogkledte nord drives det bergverk, skogbruk og villmarksturisme. Vest i Minnesota ligger prærien, hvor det drives intensivt jordbruk. I sørøst er det bratte elvedaler og store løvskoger.

Minnesota har vært bebodd i årtusener av ulike indianerfolk. På 1600-tallet begynte franske oppdagelsesreisende, pelsjegere og misjonærer å utforske området, og de kom i kontakt med dakota- og ojibwastammene. Store deler av det som nå er Minnesota, var en del av Fransk Louisiana frem til Louisiana-kjøpet i 1803, da det ble et amerikansk territorium. Minnesota i sin nåværende utstrekning ble innlemmet som delstat i 1858.

På 1800- og 1900-tallet innvandret mange skandinaver og tyskere. Minnesota er fortsatt et kjerneområde for norsk-amerikansk kultur. En femtedel av befolkningen, nesten 900 000 personer, regner seg selv som norsk-amerikanere, og det er det største antallet i noen delstat.

Minnesota har høy levestandard, og er en av delstatene med sunnest befolkning og de beste lese- og skriveferdighetene. Delstaten har høy samfunns- og valgdeltagelse, og fører en moderat, progressiv politikk.

Delstatens offisielle kallenavn er L'Étoile du Nord, som er fransk for «Nordstjernen».

 Geografi 
Minnesota var en gang i tiden dekket av store isbreer som har etterlatt seg mange innsjøer og elver. Staten har flere store elver som er viktige både som ferdselårer og som drivkraft. Øvre delen av elven Mississippi ligger i staten og landskapet er bølgende sletteland som ligger i gjennomsnitt ca. 300 meter over havet. Lake Superior som er en av de fem større innsjøene ligger nord i staten ved Canadas grense. Den er en utpreget jordbrukstat og har et innlandsklima med varme somre og kalde, nedbørsfattige vintre. Minnesota har et samlet areal på drøyt  km², omtrent like stort som Storbritannia.

 Historie 
Området som i dag utgjør Minnesota var opprinnelig befolket av Sioux- og Chippewa-indianere. I slaget ved Kathio i 1750 beseirer Chippewaindianerne Siouxindianerne og erobrer området som er rikt på villris. Det ble innlemmet i USA ved Louisiana-kjøpet i 1803. I 1820-årene begynte det å komme nybyggere fra New England og senere fra Europa, da særlig Skandinavia og Tyskland. Til det sørøstlige hjørne av Minnesota kom det flere norske immigranter enn til hele USA for øvrig.Linda M. Herrick og Wendy K. Uncapher: Norwegian Research Guide. Janesville Wisconsin: Origin 2004. Den svenske forfatteren Vilhelm Moberg har i romantrilogien «Utvandrerne» skildret en familie som utvandret fra Småland og bosatte seg ved innsjøen Ki-Chi-Saga som senere fått navnet Lake Chisago i fylket Chisago County. I mai 1858 ble den USAs 32. stat.

Demografi

Bureau of the Census estimerte at befolkningen til Minnesota var på  den 1. juli 2011. Det var en befolkningsvekst på 0,77 % siden folketellingen i 2010.

Fra år 1850 til 1900 hadde Minnesota en stor befolkningsvekst. Innbyggertallet økte fra i underkant av  i 1850 til i overkant av 1,7 millioner i 1900. De neste seks ti årene etter 1900 hadde staten en befolkningsvekst på 15 % hvert 10 år. I 1960 hadde staten et innbyggertall på 3,4 millioner. Mellom 1960 og 1970 hadde staten en befolkningsvekst på 11 %. De 3 neste ti årene etter 1970 hadde Minnesota en gjennomsnittlig befolkningsvekst på 9 % per ti år. Befolkningen i Minnesota var på 4,9 millioner mennesker i 2000.

37,9 % av Minnesotas befolkning er av tysk herkomst, 16,8 % norsk, 11,7 % av irsk, 9,5 % av andre nordiske land, 6,3 % av engelsk, 5,1 % av  tsjekkisk, 4,2 % av fransk, 3,7 % av  polsk (2009).Minnesota Selected Social Characteristics in the United States, 2008 American Community Survey 1–year Estimates, U.S. Census Bureau, 2008. Retrieved 2010-03-19.

De femten mest befolkede fylkene
 Fylke  Fylkessete  Befolkning  % vekst siden 2000 Hennepin  Minneapolis    +3.2 Ramsey  Saint Paul    −0.5 Dakota  Hastings    +12.0 Anoka  Anoka    +11.0 Washington  Stillwater    +18.4 St. Louis  Duluth    −0.2 Stearns  St Cloud    +13.1 Olmsted  Rochester    +16.1 Scott  Shakopee    +45.2 Wright  Buffalo    +38.6 Carver  Chaska    +29.7 Sherburne  Elk River    +37.4 Rice  Faribault    +13.2 Blue Earth  Mankato    +14.4 Crow Wing  Brainerd    +13.4

 Fylker 
Minnesota har 87 fylker (counties).

Økonomi
 Økonomiske nøkkeltall verdi % av BNP År. kilde BNP  244,5 mrd US$ 2006, Commerce Dept, Bureau of Economic Analysis, US Arbeidsløshet 4,0 % 2006, Labor Dept, Bureau of Labor Statistics, US Andel fattige 8,1 % 2005-06, Commerce Dept, Bureau of the Census, US Inntekt per innb  US$ 2006, Commerce Dept, Bureau of Economic Analysis, US
 Kilde: The World Almanac 2008, side 45 og 555-587. 

 Justis 
Minnesota gikk i januar 2026 til sak mot USAs sikkerhetsminister Kristi Noem i et forsøk på å hindre at flere hundre føderale agenter blir sendt til delstaten.

Kjente personer
 Adam Young
 Siri Hustvedt
 Richard Dean Anderson
 Kim Basinger
 Bob Dylan
 Scott Fitzgerald
 Judy Garland
 Gus Hall
 Hubert Humphrey
 Jessica Lange
 Sinclair Lewis
 Walter F. Mondale
 Thorstein Veblen
 Paul Wellstone
 Jesse Ventura
 Prince
 Eddie Cochran (artist)

Referanser

 Eksterne lenker 




Kategori:Stater og territorier etablert i 1858
Kategori:1858 i USA
Kategori:Midtvesten